**ИНФОРМАЦИЯ ОТНОСНО УСЛОВИЯТА И РЕДА ЗА ПОДАВАНЕ НА СИГНАЛИ**

съгласно чл. 12, ал. 4 от Закона за защита на лицата, подаващи сигнали или публично оповестяващи информация за нарушения

 и чл. 3.4. от Правилата за вътрешно подаване на сигнали и за последващи действия по тях

Глава първа.

ОБЩИ ПОЛОЖЕНИЯ

Предмет

Лицата полагащи труд в „НИКМИ“ АД и всяко лице по чл. 5 от Закона (сигнализиращо лице), имат право да подават сигнали или публично оповестяват информация за нарушения на българското законодателство или на актове на Европейския съюз, като ползват защита по реда на Закона за защита на лицата, подаващи сигнали или публично оповестяващи информация за нарушения (Закона).

Сигнализиращо лице е физическо лице, което подава сигнал или публично оповестява информация за нарушение, станало му известно в качеството му на:

1. работник, служител, държавен служител или друго лице, което полага наемен труд, независимо от характера на работата, от начина на заплащането и от източника на финансирането;

2. лице, което полага труд без трудово правоотношение и/или упражнява свободна професия и/или занаятчийска дейност;

3. доброволец или стажант;

4. лице, което работи за подизпълнители или доставчици;

5. кандидат за работа, участвал в конкурс или друга форма на подбор за постъпване на работа и получил в това качество информация за нарушение;

6. работник или служител, когато информацията е получена в рамките на трудово правоотношение, което е прекратено към момента на подаване на сигнала или на публичното оповестяване.

7. всяко друго сигнализиращо лице, което подава сигнал за нарушение, станало му известно в работен контекст.

В „НИКМИ“ АД е създаден вътрешен канал за подаване на сигнали за следните нарушения на българското законодателство или на посочените в приложението към закона актове на Европейския съюз в областта на:

* обществените поръчки;
* финансовите услуги, продукти и пазари и предотвратяването на изпирането на пари и финансирането на тероризма;
* безопасността и съответствието на продуктите;
* безопасността на транспорта;
* опазването на околната среда;
* радиационната защита и ядрената безопасност;
* безопасността на храните и фуражите, здравето на животните и хуманното отношение към тях;
* общественото здраве;
* защитата на потребителите;
* защитата на неприкосновеността на личния живот и личните данни;
* сигурността на мрежите и информационните системи;
* извършено престъпление от общ характер, за което сигнализиращото лице е узнало във връзка с извършване на своята работа или при изпълнение на служебните си задължения.
* нарушения на българското законодателство в областта на:
* а) правилата за заплащане на дължими публични държавни и общински вземания, (данъци, осигуровки и други);
* б) трудовото законодателство;

Създадения вътрешен канал за подаване на сигнали не засяга:

а) правото на работниците и служителите, както и на работодателите да се консултират със своите представителни, синдикални организации и представители по чл. 7, ал. 2 от Кодекса на труда;

б) правилата за независимост на представителните органи на работниците и служителите и на работодателите и правото им да сключват колективни трудови договори.

**В „НИКМИ“ АД са определени следните служители, отговарящи за разглеждането на сигнали:**

1.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Подаване на сигнал**

Сигналът се подава до служителя, отговарящ за разглеждането на сигнали, писмено, включително чрез електронна поща, или устно. Устното подаване на сигнал може да се осъществи по телефона, по други системи за гласови съобщения, а по искане на сигнализиращото лице - чрез лична среща в уговорен между страните подходящ срок.

За регистрирането на сигнали се използват формуляри по образец, утвърден от националния орган за външно подаване на сигнали – Комисия за защита на личните данни, който съдържа най-малко следните данни:

т. 1. трите имена, адрес и телефон на подателя, както и електронен адрес, ако има такъв;

т. 2. имената на лицето, срещу което се подава сигналът, и неговата месторабота, ако сигналът се подава срещу конкретни лица и те са известни;

т. 3. конкретни данни за нарушение или за реална опасност такова да бъде извършено, място и период на извършване на нарушението, ако такова е извършено, описание на деянието или обстановката и други обстоятелства, доколкото такива са известни на сигнализиращото лице;

т. 4. дата на подаване на сигнала;

т. 5. подпис, електронен подпис или друга идентификация на подателя.

Формулярът може да се получи от служителя отговарящ за разглеждането на сигнали или да се изтегли от следната интернет връзка:

https://www.cpdp.bg/?p=sub\_rubric&aid=282

Писменият сигнал се подава от подателя чрез попълване на формуляра. Устният сигнал се документира чрез попълване на формуляр от служителя, отговарящ за разглеждането на сигнали, който предлага на подаващия сигнала да го подпише при желание от негова страна.

Към сигнала могат да се приложат всякакъв вид източници на информация, подкрепящи изложените в него твърдения, и/или позоваване на документи, в т. ч. посочване на данни за лица, които биха могли да потвърдят съобщените данни или да предоставят допълнителна информация.

Ако сигналът не отговаря на изискванията по чл. 14.1 от Правилата за вътрешно подаване на сигнали и за последващи действия по тях, на сигнализиращото лице се изпраща съобщение за отстраняване на допуснатите нередовности в 7-дневен срок от получаване на сигнала. Ако нередовностите не бъдат отстранени в този срок, сигналът заедно с приложенията към него се връща на сигнализиращото лице.

Всеки сигнал се проверява по отношение на неговата достоверност. Не се разглеждат сигнали, които не попадат в обхвата на този закон и съдържанието на които не дава основания да се приемат за правдоподобни. Сигнали, които съдържат очевидно неверни или заблуждаващи твърдения за факти, се връщат с указание към подателя за поправка на твърденията и за отговорността, която той носи за набеждаване.

Гарантира се **безсрочно** защитата на лицата в „НИКМИ“ АД, които подават сигнали или публично оповестяват информация за нарушения на българското законодателство или на актове на Европейския съюз, станала им известна при или по повод изпълнение на трудовите или служебните им задължения или в друг работен контекст, като се:

Предоставя се възможност за подаване на сигнали;

Гарантира се безпристрастно разследване, предприемане на мерки препоръчани от служителя по разследване на сигналите.

Приетите Правила гарантират, че срещу сигнализиращото лице няма да се предприемат ответни действия, като се забранява всяка форма на ответни действия спрямо лицата, имащи характера на репресия и поставящи ги в неблагоприятно положение, както и заплахи или опити за такива действия, включително под формата на:

1. временно отстраняване, уволнение или прилагане на друго основание за прекратяване на правоотношението, по което лице полага наемен труд;

2. понижаване в длъжност или забавяне на повишение в длъжност;

3. изменение на мястото или характера на работата, продължителността на работното време или намаляване на възнаграждението;

4. отказ за осигуряване на обучение за поддържане и повишаване на професионалната квалификация на работника или служителя;

5. отрицателна оценка на работата, включително в препоръка за работа;

6. прилагане на имуществена и/или дисциплинарна отговорност, включително налагане на дисциплинарни наказания;

7. принуда, отхвърляне, заплашване за предприемане на ответни действия или действия, изразени физически, словесно или по друг начин, които имат за цел накърняване на достойнството на лицето и създаване на враждебна професионална среда;

8. пряка или непряка дискриминация, неравностойно или неблагоприятно третиране;

9. отнемане на възможност за преминаване от срочен трудов договор на трудов договор за неопределено време, когато работникът или служителят е имал законно право да му бъде предложена постоянна работа;

10. предсрочно прекратяване на срочен трудов договор или отказ за повторно сключване, когато такова е допустимо по закон;

11. вреди, включително за репутацията на лицето, по-специално в социалните мрежи, или финансови загуби, включително загуба на бизнес и загуба на доход;

12. включване в списък, изготвен въз основа на официално или неофициално споразумение, в сектор или в отрасъл, което може да доведе до това лицето да не може да постъпи на работа или да не може да достави стока или услуга в този сектор или отрасъл (черен списък);

13. предсрочно прекратяване или разваляне на договор за доставка на стоки или услуги, когато лицето е доставчик;

14. прекратяване на лиценз, разрешение или документ издаден от работодателя във връзка с изпълнение на задължения;

15. насочване на лицето към извършване на медицински преглед.

16. Правилата гарантират, че срещу лицата подаващи сигнали няма да се предприемат насрещни мерки при публичното оповестяване на информация за нарушение, както и запазване на тяхната самоличност от служителя отговарящи за разглеждането на сигналите.

Не се образува производство по:

1. анонимни сигнали;

2. сигнали, отнасящи се до нарушения, извършени преди повече от две години.

С оглед възможността за бързо предотвратяване на нарушение или отстраняване на последиците от такова нарушение сигналът следва да се подава приоритетно чрез канала за вътрешно подаване на сигнали, за която възможност се информират работниците и служителите.

**Работа със сигналите. Вътрешна проверка**

Служителят (да се чете и „служителите“, когато са определени повече от един), отговарящ за разглеждането на сигнали, извършва следните действия:

1. получават сигналите и потвърждават получаването им в срок от 7 дни след получаването;

2. Регистрира **незабавно** сигнала в Комисия за защита на личните данни за получаване на Уникален идентификационен номер (УИН), без да прилага получения сигнал, на следната електронна страница:

<https://www.cpdp.bg/?p=pages&aid=70>

3. Преценката дали сигналът попада в обхвата на ЗЗЛПСПОИН и дали отговаря на условията и реда за разглеждането му по този закон се прави след получаването на УИН и след регистрацията на сигнала в Регистъра на вътрешния канал. Анализът по редовност и допустимост на сигнала (преценката дали сигналът попада в приложното поле на ЗЗЛПСПОИН и дали са налице условията за разглеждането му) се прави след това.

4. Прилага към преписката генерирания УИН и следи сроковете за изпълнение;

5. Предоставя всички материали от извършената проверка на Комисия за защита на личните данни при извършвани проверки от контролния орган.

6. гарантира, че самоличността на сигнализиращото лице и на всяко друго лице, посочено в сигнала, ще бъде надлежно защитена и предприемат нужните мерки за ограничаване на достъпа до сигнала на неоправомощени лица;

7. поддържат връзка със сигнализиращото лице, като при необходимост изискват допълнителни сведения от него и от трети лица;

8. предоставят обратна информация на подателя на сигнала за предприетите действия в срок не по-дълъг от три месеца след потвърждаването на получаването на сигнала;

9. предоставя на лицата, желаещи да подадат сигнал, ясна и лесно достъпна информация за процедурите за външно подаване на сигнали към компетентния национален орган, а когато е уместно - към институциите, органите, службите и агенциите на Европейския съюз, както следва:

9.1. писмено:

по имейл whistleblowing@cpdp.bg

по поща на адрес: София 1592, бул. „Проф. Цветан Лазаров” № 2

 9.2. устно – на място в КЗЛД на адрес: гр. София 1592, бул. „Проф. Цветан Лазаров” № 2

9.3. При желание от страна на сигнализиращото лице - чрез използване на образеца на Формуляр за регистриране на сигнал за подаване на информация за нарушения съгласно ЗЗЛПСПОИН. Формулярът не е задължителен за попълване от сигнализиращото лице. В случай че то реши да го използва обаче, лицето следва да попълни само Част I – V включително и да го подпише: при изпращане на формуляра по пощата – със саморъчен подпис; при изпращане по електронна поща – с квалифициран електронен подпис.

9.4. Чрез лична среща със служител на КЗЛД, отговарящ за разглеждането на сигнали, който на място ще документира подадения сигнал чрез попълване на Формуляр за регистриране на сигнал за подаване на информация за нарушения съгласно ЗЗЛПСПОИН. Попълването на формуляра от служителя на КЗЛД, отговарящ за разглеждането на сигнала, е задължително. Среща може да се проведе всеки вторник и четвъртък в сградата на КЗЛД на адрес София 1592, бул. „Проф. Цветан Лазаров” № 2, в часовия интервал от 10:00 ч. до 12:00 ч. и от 13:30 ч. до 15:30 ч.

9.5. Когато сигнализиращото лице не използва образеца на формуляр за регистриране на сигнал за подаване на информация за нарушения съгласно ЗЗЛПСПОИН, то може да подаде сигнала писмено по всякакъв друг избран от него начин (напр. чрез Системата за сигурно електронно връчване, поддържана от Министерство на електронното управление). В тези случаи служителят, отговарящ за разглеждането на сигнала, ще установи контакт със сигнализиращото лице с цел попълване на Формуляр за регистриране на сигнал за подаване на информация за нарушения съгласно ЗЗЛПСПОИН.

10. документира устни сигнали;

11. поддържат регистър на подадените сигнали, който отговоря на Модел на Регистър на сигналите по чл. 18, ал. 2 от ЗЗЛПСПОИН

12. изслуша лицето, срещу което е подаден сигналът, приема писмените му обяснения и събера и оценява посочените от него доказателства;

13. предоставя на засегнатото лице всички събрани доказателства и да му предоставят възможност да направи възражение по тях в 7-дневен срок, при спазване на защитата на сигнализиращото лице;

14. предоставя възможност на засегнатото лице да представи и посочи нови доказателства, които да бъдат събрани в хода на проверката;

15. разяснява правото на засегнатото лице да се ползва в пълна степен от правото си на защита и на справедлив процес, както и от презумпцията за невиновност, включително да бъде изслушано, и от правото си на достъп до отнасящите се до него документи. Засегнатото лице има право на обезщетение за всички имуществени и неимуществени вреди, когато е установено, че сигнализиращото лице съзнателно е подало сигнал с невярна информация или публично е оповестило невярна информация, както и когато според обстоятелствата е било длъжно да предположи, че информацията е невярна.

**В случай че изнесените в сигнала факти бъдат потвърдени служителят, отговарящ за разглеждането на сигнали:**

1. организира предприемането на последващи действия във връзка със сигнала, като за целта може да изискват съдействието на други лица или звена в структурата на „НИКМИ“ АД;

2. предлага на изпълнителния директор на „НИКМИ“ АД да предприеме конкретни мерки с цел преустановяване или предотвратяване на нарушението в случаите, когато такова е констатирано или има реална опасност за предстоящото му извършване;

3. насочва сигнализиращото лице към компетентните органи, когато се засягат неговите права;

4. препраща сигнала на органа за външно подаване на сигнали при необходимост от предприемане на действия от негова страна, като за препращането сигнализиращото лице се уведомява предварително; в случай че сигналът е подаден срещу работодателя на сигнализиращото лице, служителят, отговарящ за разглеждането на сигнала, насочва лицето към едновременно сигнализиране на органа за външно подаване на сигнали.

**Последващи действия от изпълнителния директор на**

**„НИКМИ“ АД**

Изпълнителният директор на „НИКМИ“ АД:

1. въз основа на постъпилия сигнал и на предложенията на служителя, отговарящ за разглеждането на сигнала, предприема действия в рамките на своята компетентност за преустановяване на нарушението или за предотвратяването му, ако то не е започнало;

2. приоритизира по предварително определени критерии и правила разглеждането на постъпилите множество сигнали за по-тежки нарушения, съгласно приетите от КЗЛД условия и ред по реда на чл. 27, ал. 2 от Закона.

**Изпълнителният директор на „НИКМИ“ АД прекратява проверката:**

1. когато нарушението, за което е подаден сигналът, е маловажен случай и не налага предприемането на допълнителни последващи действия; приключването не засяга други задължения или приложими процедури във връзка с нарушението, за което е подаден сигнал, нито защитата по закона по отношение на вътрешното или външното подаване на сигнали;

2. по повтарящ се сигнал, който не съдържа нова информация от съществено значение за нарушение, по отношение на което вече има приключила проверка, освен ако нови правни или фактически обстоятелства не дават основание за предприемането на последващи действия;

3. когато се установят данни за извършено престъпление; сигналът и материалите към него се изпращат незабавно на прокуратурата;

4. изготвя индивидуален доклад, в който описва накратко информацията от сигнала, предприетите действия, окончателните резултати от проверката по сигнала, които заедно с мотивите съобщава на подалия сигнала работник или служител и на засегнатото лице при спазване на задължението за тяхната защита.

5. В случаите, когато проверката е прекратена. сигнализиращото лице може да подаде сигнал до националния орган за външно подаване на сигнали – Комисия за защита на личните данни.

**Регистър на сигналите**

„НИКМИ“ АД създава и поддържа регистър на сигналите за нарушения, който не е публичен, съгласно определената форма по чл. 16.8 от утвърдените Вътрешни правила. Регистърът съдържа информация за:

т. 1. лицето, което е приело сигнала;

т. 2. датата на подаване на сигнала;

т. 3. засегнатото лице, ако такава информация се съдържа в сигнала;

т. 4. обобщени данни за твърдяното нарушение, като място и период на извършване на нарушението, описание на деянието и други обстоятелства, при които е било извършено;

т. 5. връзката на подадения сигнал с други сигнали след установяването ѝ в процеса на обработване на сигнала;

т. 6. информация, която е предоставена като обратна връзка на лицето, подало сигнала, и датата на предоставянето ѝ;

т. 7. предприетите последващи действия;

т. 8. резултатите от проверката по сигнала;

т. 9. периода на съхраняване на сигнала.

Информацията, вписана в регистъра, се съхранява по начин, който гарантира нейната поверителност и сигурност.

**Задължение за поверителност**

„НИКМИ“ АД предприема съответни мерки за защита на информацията, свързана с подадените сигнали за нарушения, и за защита на самоличността на сигнализиращите лица, чрез осигуряване на достъп до информацията единствено на служителите, на които тези данни са необходими за изпълняване на служебните им задължения.

Предаването на данни и позоваването на обстоятелства от „НИКМИ“ АД не може да разкрива пряко или косвено самоличността на сигнализиращото лице, както и да създава предположение за неговата самоличност. Тази разпоредби се прилагат и за защита на самоличността на засегнатите лица.

Разкриването на самоличността или информацията се допуска само при изрично писмено съгласие на сигнализиращото лице.

Независимо от предвиденото самоличността на сигнализиращото лице и всяка друга информация, от която може пряко или непряко да се узнае неговата самоличност, може да бъде разкрита само когато това е необходимо и пропорционално задължение, наложено от българското законодателство или от правото на Европейския съюз в контекста на разследвания от национални органи или на съдебни производства, включително с оглед на гарантиране правото на защита на засегнатото лице.

Преди разкриването на самоличността или на получената информацията, „НИКМИ“ АД уведомява сигнализиращото лице за необходимостта от разкриването им. Уведомлението е писмено и се мотивира. Сигнализиращото лице не се уведомява, когато с това се застрашава разследването.

**Обработване на лични данни**

Всяко обработване на лични данни, извършено по силата на приетите Правила, включително обмен или предаване на лични данни от компетентните органи, се извършва в съответствие с Регламент (ЕС) 2016/679 и Директива (ЕС) 2016/680.

Не се събират лични данни, които явно не са от значение за разглеждане на конкретния сигнал, а ако бъдат случайно събрани, се заличават.

Когато е установено, че лицето съзнателно е подало сигнал или е оповестило публично невярна информация, се наказва с глоба от 3000 до 7000 лв. Правото на засегнатото лице да претендира обезщетение за претърпени вреди се запазва. Глобите се налагат от Комисия за защита на личните данни.